— 160 — 



Or est mort Bercelai, li nevo Karlemaigne. 



Karlemaigne le vit; de mautalent en graingne; 



Il escria ses Viornes à clere voiz hauteine : 



«Barons, car l'ociez, por amor de demaine! » 



Lors le voudrent tuer, c'est vérité certaine. 



Ces novelles oï son lignage demeine. 



Mains bon drap i ot rot, qui estoit teint en graigne : 



Tant chevalier sanglent, qui que plaist, ne qui plaigne; 



Mult fu fort la bataille de la fière conpaigne. 



De Paris sont parti li mi fil d'Aymon 



Et Karles les fait sivre à cuite d'esperon; 



Qufains ains, qui mielz mielz, montèrent à tençon; 



c. chevaliers le sivent à force et â bandon; 



Meïsme Karlemaigne le sivi de randon, 



Sus ferrant Alisandre, qui va corne faucon; 



Et li vassal s'en vont, à force d'esperon , 



De la chace le rei ne donent i boton. 



Entresi qu'à Seintlis n'i ot aresteison. 



Tel aventure avint as mi filz d'Aymon. 



Lor chevaux estanchèrent, ne valent i boton. 



Mais Bayart ne dolut ne jambe ne jambon. 



Quant Re. vit ses frères remains à bandon, 



« Hé ! Diex ! ce dist Re. , comment nos contendrons ? 



« Si mes frères i lais, jamais enor n'auron. » 



Aalart apela, si li dist sa raison , 



«Beau frère, dist Re. Montez ci à bandon. » 



Et il a respondu : «Se Dex pi est, nos feron. » 



Esvos parmi la plaigne, bessié les gonfanon , 



i vassal a poignant, qui avait non Huon; 



Sire fu de Péroné, et si tenoit Mascon; 



Et escria : «Re. filz à putain , gloton, 



«Mar i avés ocis le chevalier Baron. 



« Karles vos en rendra mult malvès guerredon. » 



Re. hurte Bayart, le cheval arragon, 



Va férir en l'escu le preus conte Huon , 



Tant com hanste li dure, l'abatit el sablon. 



Puis rechevauche avant, isnel comme faucon, 



Aalart le bailla sans nule aresteison 



Et il i est montez, sanz fère long sermon, 



Et Richart et Gui, sor Bayart l'Aragon. 



Or s'en tornent li frère : cui Dex face pardon! 



Dans les derniers vers, le poëte raconte le miracle qui signala 

 les funérailles de Renaut : 



